 Z A P I S NI K

od 13. lipnja 2022.
sa 11. sjednice Općinskog vijeća Općine Koprivnički Bregi, održane u dvorani za sastanke Općine Koprivnički Bregi, Kralja Tomislava 2, s početkom u 20,00 sati.

Sjednica je sazvana sazivom KLASA: 024-02/22-01/04, URBROJ: 2137-8-22-1, od 9. lipnja 2022. godine.

PRISUTNI:

a) članovi Općinskog vijeća:
1.Stjepan Sršek
     2.Denis Zagrajski
3.Krunoslav Krapinec
4.Siniša Maroševac
     5.Krešimir Rajtarić

     6.Miroslav Sarić
ODSUTNI: Đurđica Mustaf, Saša Kragl, Tomislav Tomiek – opravdano;
      b) ostali prisutni:
1.Mato Kuzminski, općinski načelnik
2.Jasna Klasan, pročelnik JUO
3.Monika Varga, viši referent za računovodstvene poslove

ODSUTNI: Filip Galinec, predsjednik Savjeta mladih Općine.
Sjednicu Općinskog vijeća Općine Koprivnički Bregi otvara predsjednik Općinskog vijeća Siniša Maroševac i pozdravlja sve prisutne.  
PREDSJEDNIK: Predlažem sljedeći:
D N E V N I   R E D
· Utvrđivanje kvoruma
1. Usvajanje zapisnika sa 10. sjednice Općinskog vijeća;
2. Donošenje Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama na području Općine Koprivnički Bregi;
3. Donošenje Odluke o izmjeni Plana zaštite od požara i tehnoloških eksplozija Općine Koprivnički Bregi;
4. Informacija o potpisivanju Sporazuma o partnerstvu na projektu „Izgradnja i opremanje Dječjeg vrtića Bajer“;

5. Rasprava o zamolbi roditelja s područja Općine Koprivnički Bregi oko donošenja nove Odluke o sufinanciranju troškova boravka djece u ustanovama za čuvanje djece predškolske dobi izvan područja Općine Koprivnički Bregi;

6. Razno.

PREDSJEDNIK: Konstatiram da je na sjednici prisutno 6 članova Općinskog vijeća, imamo kvorum i možemo donositi pravovaljane odluke. Tko je za predloženi dnevni red? Konstatiram da je dnevni red jednoglasno usvojen (6 glasova „za“). Možemo preći na 1. točku dnevnog reda.
Točka 1. 
PREDSJEDNIK: Dajem zapisnik sa prethodne 10. sjednice na glasovanje. Tko je „za“? Konstatiram da je od 6 prisutnih članova Općinskog vijeća, 5 članova glasovalo „za“, a 1 član je „protiv“. 
Točka 2.
JASNA KLASAN: Dobili ste u materijalima prijedlog nove Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama na području Općine Koprivnički Bregi. Imali smo staru Odluku pa se ova nova Odluka usklađuje sa važećim Zakonom.
PREDSJEDNIK: Dajem prijedlog ove Odluke na usvajanje. Tko je „za“? Konstatiram da je od 6 prisutnih članova Općinskog vijeća, svih 6 članova glasovalo „za“ te se jednoglasno donosi
ODLUKA
o uvjetima i načinu držanja kućnih ljubimaca i načinu postupanja

s napuštenim i izgubljenim životinjama te divljim životinjama

na području Općine Koprivnički Bregi   

Odluka se prilaže ovom zapisniku i čini njegov sastavni dio.
Točka 3.

PREDSJEDNIK: Pročitat ću vam izmjenu Plana zaštite od požara i tehnoloških eksplozija. S obzirom da je došlo do izmjene, a to je promjena predsjednika DVD-a Glogovac, predlaže se donošenje Odluke o izmjeni, kako je navedeno u prijedlogu Odluke koju ste dobili.
JASNA KLASAN: Ovdje se radi o usklađivanju postojećeg Plana zaštite od požara i tehnoloških eksplozija.   
PREDSJEDNIK: Dajem prijedlog ove Odluke na usvajanje. Tko je „za“? Konstatiram da je od 6 prisutnih članova Općinskog vijeća, svih 6 članova glasovalo „za“ te se jednoglasno donosi
ODLUKA
o izmjeni Plana zaštite od požara i tehnoloških eksplozija

Općine Koprivnički Bregi  

Odluka se prilaže ovom zapisniku i čini njegov sastavni dio.
Točka 4.

MATO KUZMINSKI: Pozdravljam sve prisutne. Imamo 39-oro djece koju moramo zbrinuti, a nakon upisa u vrtić, ostat će 25-oro djece na ulici. Prije 5 minuta smo dobili nacrt Sporazuma o partnerstvu sa Gradom Koprivnica, a htio bih vas informirati o tome. Kao što znate, Grad Koprivnica je izrazio želju da se i Općina Koprivnički Bregi, kao susjedna Općina, uključi u izgradnju vrtića Bajer u Koprivnici. Nas to neće ništa koštati i ne opterećuje naš Proračun, a zbrinulo bi se 30-oro djece iz naše Općine.
MIROSLAV SARIĆ: Mislim da je ovo dobro. Naš će vrtić na žalost za dvije, tri godine biti optimalan, jer mladi odlaze u grad, selo će odumrijeti.
KREŠIMIR RAJTARIĆ: Moramo se potruditi da ovdje ljudima stvorimo dobre uvjete za život. Mladi moraju imati uvjete za život na selu. Situacija je sve teža i teža. Ipak se i tu doseljavaju ljudi. Zapisnik opet nije napravljen kako sam to tražio te sam zato bio opet protiv usvajanja zapisnika.

MATO KUZMINSKI: Potrudit ćemo se da ljudima sve osiguramo, ali sve mora biti u okviru Proračuna i naših mogućnosti. 

Točka 5.
PREDSJEDNIK: Dobili ste svi zamolbu i nadam se pročitali, od strane jednog roditelja koji traži da za svoju djecu koja polaze ustanove za čuvanje djece izvan područja naše Općine, plaćaju isti iznos kao roditelji djece koja polaze vrtić u Bregima. Ne znam, s obzirom na naš Proračun da li ima prostora za pomoć roditeljima. Treba napraviti projekciju sufinanciranja.
MATO KUZMINSKI je informirao prisutne o ukupnoj cijeni vrtića i koliko roditelji plaćaju za vrtić. Za vrtić u Bregima se plaća 500,00 kn za prvo dijete, a 400,00 kn za drugo dijete. Za vanjske vrtiće roditelji plaćaju 50 % cijene vrtića. Na sljedećoj sjednici ćemo više o tome razgovarati.
KREŠIMIR RAJTARIĆ: Nije fer da roditelji za jedno dijete plaćaju 500,00 kn, a za drugo dijete koje nije ušlo u naš vrtić, plaćaju 1.000,00 kn.

MATO KUZMINSKI: Očekujemo sastanak sa ravnateljicom vrtića, roditeljima, ravnateljicom škole, a bilo bi dobro da i vi vijećnici dođete na taj sastanak.

Točka 6.
MATO KUZMINSKI: Bojan Radošević iz Jeduševca je imao dosta veliku štetu od tuče na svojim objektima za tov svinja, točnije na krovištu od ondulin ploča. On je podnio zahtjev za novčanu pomoć.
JASNA KLASAN: Htjela bih vas informirati da nismo dobili sredstva za prijavljeni projekt „Putevima podravskih rudara“ i to smo saznali nakon dvije godine. Ta sredstva su preraspoređena za nešto drugo.

MIROSLAV SARIĆ: Htio bih načelniče da vidite u kakvom je stanju izvor u Glogovcu. Vikendom se tamo skuplja puno planinara i ostalih ljudi. Izvor je u rasulu i trebalo bi ga urediti samo malo i da planinari i ostali imaju gdje sjesti.
MATO KUZMINSKI je detaljno informirao prisutne o novoj projektnoj ideji za novi čvrsti objekt u vrtiću te što traži ravnateljica škole, a što traži Županija da bi se to ostvarilo.
STJEPAN SRŠEK je skrenuo pažnju na neke probleme u Glogovcu, kao što je na zavoju prema Bakovčicama parkiran auto nasred ceste.

MATO KUZMINSKI: Vi poslikajte taj auto pa ćemo vidjeti kako to riješiti.

KREŠIMIR RAJTARIĆ je skrenuo pažnju na 3 psa koja rade nered u Jeduševcu.
PREDSJEDNIK: Budući da se više nitko nije javio za riječ, a dnevni red je iscrpljen, završavam ovu sjednicu u 22,23 sati.
ZAPISNIČAR:






        PREDSJEDNIK:

  Sonja Terzić





                  Siniša Maroševac

